Sy is in ’n skriftelike parlementêre vraag deur Annerie Weber, DA-LP, gevra of sy beplan om nuwe wetgewing in te stel teen die enkelgebruik van plastiek en, indien wel, wanneer sy dit gaan doen.
“Dit is ’n feit dat die beheer van plastiekafval wêreldwyd en in ons eie land nie op standaard is nie. Dit is daarom belangrik dat ons daadwerklik moet optree om ons oseane te bewaar,” het die minister gesê.
Sy het daarop gewys dat navorsing deur die Wêreld Ekonomiese Forum en die Ellen McArthur-stigting bevind het daar kan teen 2050 meer plastiek as vis in die see wees as huidige tendense nie stopgesit word nie.